**Vilma Luoma-aho** (s. 21. huhtikuuta 1977) on Jyväskylän yliopiston Kauppakorkeakoulun viestinnän johtamisen professori. Aiemmin hän toimi yhteisöviestinnän professorina humanistisessa tiedekunnassa. Koulutukseltaan Luoma-aho on filosofian tohtori. Hän väitteli tohtoriksi vuonna 2005 Jyväskylän yliopistosta aiheena *Faith-holders as Social Capital of Finnish Public Organisations*. Luoma-aho on tehnyt post-doc-tutkimusta Etelä-Kalifornian yliopistossa Annenberg School for Communicationissa vuonna 2006 sekä toiminut vierailevana tutkijana Stanfordin yliopiston Innovaatiojournalismin tutkimuskeskuksessa vuosina 2008–2009. ProCom –Viestinnän ammattilaiset ry valitsi Luoma-ahon vuoden 2014 viestinnän ammattilaiseksi. Hän on toiminut järjestön ProComma Academic -aikakauskirjan päätoimittajana. Luoma-aho vastaa Euroopan viestintäammattilaisia kartoittavan European Communication Monitor -tutkimuksen Suomen aineistonkeruusta.

Luoma-aho on julkaissut useita artikkeleita ja muita teoksia sidosryhmäsuhteiden, aineettomien pääomien ja maineenhallinnan teemoista. Vuonna 2019 julkaistiin teos *Public sector communication: Closing gaps between citizens and public organizations* ja vuonna 2020 teos *Handbook of public sector communication*. Hän toimi valtioneuvoston kanslian viestinnän arviointiryhmässä 2016. Vuosina 2016–2018 puolestaan Luoma-aho toimi ProCom – Viestinnän ammattilaiset ry:n puheenjohtajana. Vuosina 2009–2010 hän koordinoi Jyväskylän yliopistossa Tekesin rahoittamaa poikkitieteellistä AVI-projektia (*Added Value of Intangibles for organizational Innovation*). Vuosina 2011–2014 hän johti HS-Säätiön rahoittamaa WEM-tutkimushanketta (What is Expected of the Media in a Reputation Society), ja vuosina 2015–2016 hän johti Viestintätieteiden laitoksella HS-säätiön rahoittamaa TAO-projektia natiivi­mainonnan ja sponsoroidun sisällön läpinäkyvyydestä. Luoma-aho myös johti Jyväskylän kauppakorkeakoulussa sisältömarkkinoinnin logiikkaa avaavaa TEKES-rahoitteista Black Box -tutkimushanketta. Luoma-aho toimii myös vastuullisena johtajana Suomen Akatemian rahoittamassa, monitieteisessä tutkimushankkeessa #Agentit – Nuorten toimijuus sosiaalisessa mediassa.

Lähteet
-------

* Professori Vilma Luoma-aho ProComin puheenjohtajaksi *ProCom – Viestinnän ammattilaiset ry*.  16.11.2016. Viitattu 16.2.2017.
* Median logiikka muuttuu: tutkimukset paljastavat miten Jyväskylän yliopisto.  Arkistoitu 16.2.2017. Viitattu 16.2.2017.

### Viitteet

1. 1 2  Vilma Luoma-aho: Curriculum Vitae *agoracenter.jyu.fi*. Viitattu 31.1.2018. [vanhentunut linkki]
2. ↑  Vilma Luoma-aho yhteisöviestinnän professoriksi  30.12.2013. Jyväskylän yliopisto.  Arkistoitu 3.3.2014. Viitattu 27.2.2014.
3. ↑  Professori Vilma Luoma-aho vuoden viestijä *Mediaviikko*.  5.6.2014.  Arkistoitu 30.8.2019. Viitattu 30.8.2019.
4. ↑  ProComma Academic – ajankohtaista tutkimustietoa viestinnästä ProCom. Viitattu 30.8.2019.
5. ↑  Canel, M. J. & Luoma-aho, V. (2019).: Public sector communication: Closing gaps between citizens and public organizations. Wiley Blackwell. *jyu.finna.fi*. Viitattu 3.3.2021.
6. ↑  Luoma-aho, V. & Canel, M. J. (2020): Handbook of public sector communication. John Wiley & Sons, Inc. *jyu.finna.fi*. Viitattu 3.3.2021.
7. ↑  Transparency of New forms of Media Advertising Online s. 9
8. ↑  Opening the Black Box of Content Marketing
9. ↑  #Agentit - Nuorten toimijuus sosiaalisessa mediassa *Jyväskylän yliopiston kauppakorkeakoulu*. Viitattu 3.3.2021. [vanhentunut linkki]

Aiheesta muualla
----------------

* Vilma Luoma-ahon kotisivu,[vanhentunut linkki] Jyväskylän yliopisto

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Tieteilijät | 
* ORCID
* Publons
* ResearcherID
* Scopus

 |

 |